**D I S P O Z I Ţ I E**

**privind convocarea de îndată a Consiliului Judeţean Cluj în şedinţă** **extraordinară pentru** **joi, 24 octombrie 2024, ora 1130**

Preşedintele Consiliului Judeţean Cluj,

Având în vedere conținutul instrumentului de motivare și prezentare a dispoziției, respectiv Referatul de aprobare nr. 43655/24.10.2024, elaborat de către Direcția Administrație și Relații Publice prin care se motivează și fundamentează emiterea actului administrativ;

Având în vedere dispozițiile:

* art. 196 - 199 coroborate cu ale art. 2 alin. (1) din Anexa nr. 1 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 2 – 3 și ale art. 80 - 84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Ordonanței de urgență a Guvernului nr. 21/2024 privind unele măsuri pentru organizarea şi desfăşurarea alegerilor pentru membrii din România în Parlamentul European din anul 2024 şi a alegerilor pentru autorităţile administraţiei publice locale din anul 2024, cu modificările și completările ulterioare;
* Codului controlului intern managerial al entităţilor publice cuprins în Anexa la Ordinul Secretariatului General al Guvernului nr. 600/2018;
* Ordinului Prefectului Județului Cluj nr. 630 din 24.10.2024 privind constatarea ca legal constituit a Consiliului Județean Cluj;
* Dispoziției Președintelui Consiliului Județean Cluj nr. 1121/2023 privind măsurile metodologice, organizatorice, termenele şi circulaţia proiectelor de dispoziţii ale Preşedintelui Consiliului Judeţean Cluj;
* Procesului-verbal cu nr. 43644 din 24.10.2024 încheiat cu ocazia desfăşurării Ședinţei privind ceremonia de constituire a Consiliului Judeţean Cluj în urma alegerilor pentru autoritățile administrației publice locale din data de 9 iunie 2024;

În conformitate cu prevederile:

* art. 178 alin. (2), ale art. 179 alin. (1), (3), (4) și (6) coroborate cu art. 134, ale art. 182 alin. (2) și alin. (4) coroborate cu art. 135 și 136 precum și ale art. 191 alin. (1) lit. b) și alin. (3) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* Regulamentului de organizare şi funcţionare a Consiliului Judeţean Cluj, aprobat prin Hotărârea Consiliul Judeţean Cluj nr. 170/2020, republicată;

În temeiul drepturilor conferite prin art. 196 alin. 1 lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

**d i s p u n e:**

**Art. 1. (1)** Convocarea, de îndată, a Consiliului Judeţean Cluj în şedinţă extraordinară, pentru **joi, 24 octombrie 2024, ora 1130**, ale cărei lucrări se vor desfășura în sala mare de şedinţe din sediul Consiliului Judeţean Cluj, situat în Municipiul Cluj-Napoca, Calea Dorobanţilor nr. 106.

**(2)** Convocarea consilierilor județeni la ședința precizată la alineatul 1 se face în scris, prin intermediul secretarului general al judeţului.

**Art. 2.** **(1)** Proiectul ordinii de zi a ședinței convocate în condițiile articolului 1 este cuprins în **anexa** care face parte integrantă din prezenta dispoziție și include două proiecte de hotărâri, care îndeplinesc condiţiile prevăzute la art. 136 alin. (8) din Codul Administrativ, care urmează a fi dezbătute în ședință.

**(2)** Consilierii județeni pot formula și depune amendamente de fond sau de formă asupra proiectelor de hotărâri înscrise în Proiectul ordinii de zi cuprins în anexa la prezenta dispoziție.

**Art. 3.** Secretarul general al județului va asigura, prin intermediul Direcției Administrație și Relații Publice, următoarele:

1. comunicarea prezentei convocări la ședință către consilierii județeni, prin mijloace electronice - e-mail, precum și prin anunțare telefonică, cel târziu în ziua ulterioară emiterii prezentei dispoziţii;
2. punerea la dispoziţia consilierilor judeţeni a proiectelor de hotărâri înscrise în Proiectul ordinii de zi cuprins în anexa la prezenta dispoziție, odată cu comunicarea prezentei convocări, prin mijloace electronice - e-mail;
3. aducerea la cunoştinţa locuitorilor județului Cluj a Proiectului ordinii de zi precizat la art. 2 alin. (1) prin mass-media, prin afişare pe pagina de internet proprie și la sediul Consiliului Județean Cluj.

**Art. 4.** Prezenta dispoziţie se comunică consilierilor județeni care compun Consiliul Județean Cluj, Direcției Administrație și Relații Publice, precum şi Prefectului Judeţului Cluj şi se aduce la cunoştinţă publică prin afişare la sediu şipe pagina de internet „www.cjcluj.ro”.

**PRESEDINTE CONTRASEMNEAZĂ :**

**Alin Tișe SECRETAR GENERAL AL JUDEŢULUI**

**Simona Gaci**

**Nr. 507 din 24 octombrie 2024**